Anders Holmertz

**Anders Sören Holmertz** (s. 1. joulukuuta 1968 Motala) on ruotsalainen uimari. Hän on   vapaauinnin viisinkertainen olympiamitalisti, ja kaikkiaan 23-kertainen arvokisamitalisti. Hän edusti seuroja Motala SS ja Spårvägens SF. Hän on pituudeltaan 185 cm.

Holmertz sijoittui 1984 Los Angelesin olympialaisissa 200 metrin vapaauinnissa 12:nneksi ja 4&nbsp;×&nbsp;200&nbsp;metrin vapaauintiviestissä kuudenneksi. Sofian EM-kilpailuissa 1985 hän sai hopeaa 4&nbsp;×&nbsp;200&nbsp;metrin vapaauintiviestissä ja oli seitsemäs 200 metrin vapaauinnissa. Madridin MM-kilpailuissa 1986 hän oli viides 4&nbsp;×&nbsp;100&nbsp;metrin vapaauintiviestissä ja kuudes 400 metrin vapaauinnissa.

Holmertz voitti Strasbourgissa 1987 Euroopan-mestaruuden 200 metrin vapaauinnissa ajalla 1.48,44 ja sai pronssia 4&nbsp;×&nbsp;200&nbsp;metrin vapaauintiviestissä. Soulin olympialaisissa 1988 hän saavutti hopeaa 200 metrin vapaauinnissa ajalla 1.47,89. 4&nbsp;×&nbsp;200&nbsp;metrin vapaauintiviestissä hän oli kuudes ja 400 metrin vapaauinnissa kahdeksas. 

Holmertz saavutti Bonnin EM-kilpailuissa 1989 pronssia 200 metrin vapaauinnissa ja 4&nbsp;×&nbsp;100&nbsp;metrin vapaauintiviestissä sekä sijoittui neljänneksi 400 metrin vapaauinnissa ja 4&nbsp;×&nbsp;200&nbsp;metrin vapaauintiviestissä. Perthin MM-kilpailuissa 1991 hän oli neljäs 200 ja 400 metrin vapaauinnissa sekä 4&nbsp;×&nbsp;100 ja 4&nbsp;×&nbsp;200&nbsp;metrin vapaauintiviestissä. Lisäksi hän sijoittui viidenneksi 100 metrin vapaauinnissa. Saman vuoden Ateenan EM-kilpailuissa hän sai pronssia 4&nbsp;×&nbsp;100&nbsp;metrin vapaauintiviestissä, oli viides 200 metrin vapaauinnissa ja kuudes 400 metrin vapaauinnissa.

Holmertz saavutti Barcelonan olympialaisissa 1992 hopeaa 200 metrin vapaauinnissa ajalla 1.46,86 ja 4&nbsp;×&nbsp;200&nbsp;metrin vapaauintiviestissä sekä pronssia 400 metrin vapaauinnissa ajalla 3.46,77. Lisäksi hän oli viides 4&nbsp;×&nbsp;100&nbsp;metrin vapaauintiviestissä. Sheffieldin EM-kilpailuissa 1993 hän sai hopeaa 4&nbsp;×&nbsp;100&nbsp;metrin vapaauintiviestissä sekä pronssia 200 ja 400 metrin vapaauinnissa. Saman vuoden Palma de Mallorcan lyhyen radan MM-kilpailuissa hän saavutti kultaa 4&nbsp;×&nbsp;200&nbsp;metrin vapaauintiviestissä, oli neljäs 200 metrin ja kuudes 100 metrin vapaauinnissa.

Holmertz voitti Roomassa 1994 maailmanmestaruuden 4&nbsp;×&nbsp;200&nbsp;metrin vapaauintiviestissä, sai hopeaa 200 metrin vapaauinnissa ajalla 1.48,24, oli viides 4&nbsp;×&nbsp;100&nbsp;metrin vapaauintiviestissä ja yhdeksäs 400 metrin vapaauinnissa. Wienin EM-kilpailuissa 1995 hän saavutti hopeaa 200 metrin vapaauinnissa ja 4&nbsp;×&nbsp;200&nbsp;metrin vapaauintiviestissä sekä pronssia 400 metrin vapaauinnissa ja 4&nbsp;×&nbsp;100&nbsp;metrin vapaauintiviestissä.

Holmertz saavutti Atlantan olympialaisissa 1996 hopeaa 4&nbsp;×&nbsp;200&nbsp;metrin vapaauintiviestissä, oli viides 200 ja 400 metrin vapaauinnissa sekä seitsemäs 4&nbsp;×&nbsp;100&nbsp;metrin vapaauintiviestissä. Viimeisissä arvokisoissaan, Göteborgin lyhyen radan MM-kilpailuissa 1997 hän sai hopeaa 4&nbsp;×&nbsp;100 ja 4&nbsp;×&nbsp;200&nbsp;metrin vapaauintiviestissä.

Holmertz voitti kaikkiaan 86 Ruotsin-mestaruutta, 46 pitkällä ja 40 lyhyellä radalla 100 – 1&nbsp;500 metrin vapaauinnissa sekä myös sekauintimatkoilla. Urheilu-uransa jälkeen hän aloitti työt tietotekniikka-alalla. 

## Henkilökohtaiset ennätykset
### 50 metrin rata

### 25 metrin rata

## Lähteet